Title: Otsus
Author: Kadri Kobin
Last saved by: Elika Vahter
Company: Viljandi Linnavalitsus

EELNÕU 2018/56

								KOMISJONID:

eelarve- ja arengu- |
haridus- |
kultuuri- |
majandus- | X
revisjoni- |
sotsiaal- |

VILJANDI LINNAVOLIKOGU

OTSUS

22. veebruar 2018   nr

Riia mnt 55 mitteeluruumi nr 74 võõrandamine

Viljandi linna omandis on mitteeluruum Riia maantee 55-74, Viljandi. Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a, § 21 lõike 1 ja § 22 lõike 1 punkti 1 alusel Viljandi Linnavolikogu

o t s u s t a b:

1. Võõrandada Viljandi Linnas, Riia maantee 55 hoone 10. korrusel asuv mitteeluruum nr 74 (Tartu Maakohtu Kinnistusosakonna Viljandi kinnistusjaoskonnas avatud korteriomandi kinnistusraamatu registriosa nr 2084939 , katastritunnus 89714:002:1380, pindala 2514 m², elamumaa 100%), mis koosneb 1379/43920 mõttelisest osast kinnistust ja reaalosana mitteeluruumist nr 74 üldpinnaga 137,7 m² .

2. Volitada linnapead või tema asendajat edasivolitamise õigusega sõlmima käesoleva otsuse punktis 1 nimetatud korteriomandi müügilepingut. Selleks volitatakse teda esitama ja vastu võtma kõiki vajalikke avaldusi ja dokumente, Viljandi linna nimel lepingule alla kirjutama ja teostama kõik, mis on seotud nimetatud ülesande täitmisega.

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Krisli Hendrikson
Esitatud: 29.01.2018
Esitaja: Viljandi Linnavalitsus			Ettekandja: Kalvi Märtin
Lk arv: 3
Hääletamine: nõudmisel

Seletuskiri
Riia maantee 55 mitteeluruumi 
nr 74 võõrandamine

Viljandi Linnavolikogu 30.05.2012 määrusega nr 118 kinnitatud „Viljandi linnavara valitsemise kord“ § 20 lõike 1 punkti 1a alusel otsustab linnavara võõrandamise volikogu, kui võõrandamise objektiks on kinnisvara.

Eelnõu eesmärk on korrastada Viljandi linnale kuuluvat kinnisvarafondi. Laiemas mõttes on eesmärgiks efektiivistada linnavara haldust, keskendudes säilitatava kinnisvara kvaliteedi tõstmisele, samal ajal loobudes ebasobivast või ebaefektiivsest kinnisvarast, mille omamine ei ole linnale kohustuslike funktsioonide täitmiseks vajalik.

Riia mnt 55-74 puhul on tegemist linnale kuuluvate 10. korrusel asuvate mitteeluruumidega, kus on hetkeseisuga kaks kehtivat üürilepingut:

1) Mitteeluruumi rendileping nr 9/80 on sõlmitud 10.12.1997 aastal AS-ga Eesti Mobiiltelefon, mille hetkel kehtiv ärinimi on Telia Eesti AS. Renditava pinna suurus on 10 m². Lepingust tulenevalt on nimetatud  mitteeluruumi ühe m² hind 3,196 eurot, ehk üürisumma ühes kuus on 31,96 eurot. Lepingu oluliseks punktiks on asjaolu, et Viljandi Linnavalitsus võimaldas Telia Eesti AS-il paigaldada lifti mootoriruumi mobiiltelefoniside tugijaama ning sama hoone katusele tugijaamade antennid.

2) Mitteeluruumi rendileping nr 187 on sõlmitud 22.02.1999 aastal OÜ-ga OIRT. 12.04.2016 aastal sõlmisid OÜ OIRT ja AS TRIO LSL ühinemislepingu, mille järgselt kõik OÜ OIRT poolt sõlmitud lepingud jäid kehtima ja nendest tulenevad õigused ja kohustused võttis üle AS TRIO LSL. AS TRIO LSL haldas kohalikku raadiojaama Mulgi Kuku, edastades otsesaateid, kaasa arvatud Linnatund. Renditava pinna suurus on 135,3 m². Üürisumma ühes kuus on 105,45 eurot.
2017. aasta aprillis ühendas AS Eesti Meedia endaga rea tütarfirmasid, sealhulgas AS TRIO LS. Konsolideerumise käigus võttis AS Eesti Meedia üle kõik liidetud tütarfirmade õigused ja kohustused.

Linnavalitsuse avalike suhete ja turismiamet suhtles 10.01.2018 AS-i Eesti Meedia esindaja Hindrek Riikojaga. Selgusid järgnevad seisukohad:
1.	Saated Viljandis jätkuvad.
2.	AS Eesti Meedia kõnealuste mitteeluruumide ostmisest huvitatud ei ole.
3.	AS Eesti Meedia on nõus üürilepingu lõpetamisega.
4.	Mitteeluruumide võõrandamisel otsib AS Eesti Meedia ise uusi alternatiivseid üüriruume Viljandis.

Võimaliku variandina näeb kinnisvara haldusamet mitteeluruumide võõrandamist tingimusega, kus uus omanik võtab ruumid üle kehtivate üürilepingutega. Hetkel on koostatud mõlemale üürilisele ametlik teavituskiri võimalikust üürilepingu lõpetamisest.

Erinevates hoonetes ja erinevatel aadressidel asuvate ruumide omamisel tekivad linnale täiendavad kohustused. Kohustustena võib välja tuua linnapoolse esindaja nõutava kohalviibimise korteriühistute koosolekutel ning ühistute poolt tehtud otsuste täitmisega sageli kaasnevad täiendavad rahalised kohustused. Sellised pinnad on linnale mittevajalikud ja konkreetselt antud ruumide ülalpidamiskulud on suuremad kui tulud, mida linn saab üürina tagasi. Kinnisvara haldusamet on seisukohal, et antud mitteeluruum on otstarbekas võõrandada.

Antud pinnale ei ole võimalik tagada madalaid püsikulusid. Ühistu plaanib võtta 20 aastaks Swedbankist renoveerimislaenu summas 954 000 eurot, 2% aastaintressiga. Otsus laen võtta ja hoone renoveerida on juba korteriomanike poolt vastu võetud.
Renoveerimine toimub Kredexi toetuse abil. Toetuse suurus on 697 000€. Ühistu omafinantseering on 84 000€. Ehitajaga sõlmiti leping 10.01.2018 ning renoveerimistöödega planeeritakse alustada 2019.a jaanuarkuus. 

Hetkeseisuga on Riia mnt 55-74 mitteeluruumi igakuised põhikulud järgmised (andmed on võetud Riia 55 Ühistu esitatud arvetelt):

haldus- remondi sihtkapital hind  	137,9 m² x  0,5800		79,98 eurot
remondifondi tasu 			137,9000 m² x 0,6000		82,74 eurot.

Seega on mitteleuruumi halduse-remondi sihtkapitali ja remondifondi tasu kokku 162,72 eurot. Ühistu esinaine Külliki Kütt edastas kinnisvara haldusametile info, et renoveerimislaenuga suureneb  summa igakuiselt orienteeruvalt 175 euro võrra. 

(allkirjastatud digitaalselt)
Krisli Hendrikson
elamumajanduse spetsialist